Spesad

Er vevoniezh e vez implijet an termen spesad evit unan eus ar renkoù rummouriel diazez a reer ganto evit sevel renkadurezh ar bevien. Termenet e vez ar spesadoù evel strolladoù ar bevien (plant ha loened) a c'hell gouennañ etrezo ha genel distaoladennoù distag ha strujus. Graet e vez al labour rummata gant daou seurt bevoniourien, al loenoniourien hag al louzawourien (ar re-se evit rummata ar plant).

Dre vras e talvez meur a anv boutin implijet evit loened ha plant anavezet mat evit hini ar spesad (leon, ki-dour), met meur a spesad a ya dindan ar skrev, da skouer.

Ul labour pouezus eo klask peseurt spesadoù distag a c'heller kavout daoust d'an heñvelidigezhioù. Meur a wech e vez kavet daou spesad pa veze kredet e oant unan hepken. Pa vez divizet ez eus ur spesad en e unan e vez savet un anv daoudel, da lavaret eo anv latin ar genad heuliet gant anv latin ar spesad. An daou anv a zo anv skiantel ar bevien.

 Niveroù ar spesadoù 
E 2004 e oa bet kinniget niveriñ spesadoù ar vevien er mod-se :  

 287 655 plant, enno :
 15 000 man
 13 025 raden
 980 noazhadeg
 199,350 divhaddelienneg
 59 300 unhaddelienneg
 74 000-120 000 foueDavid L. Hawksworth, "The magnitude of fungal diversity: the 1•5 million species estimate revisited" Mycological Research (2001), 105: 1422-1432 Cambridge University Press ; 
 10 000 kevni 
 1 250 000 loen, enno :
 1 190 200 divellkeineg :
 950 000 amprevan 
 70 000 blotvil
 40 000 kresteneg
 130 200 seurt all
 58,808 mellkeineg :
 29 300 pesk 
 5 743 divanaleg 
 8 240 stlejvil 
 10 234 evn
 5 416 bronneg

Koulskoude e kred meur a vevoniour eo kalz uheloc'h niver ar spesadoù a ya da vezañ renket e-barzh genadoù zo :
 5-10 milion bakteriProceedings of the National Academy of Sciences, Census of Marine Life (CoML); 
 1,5 milion foue;

Notennoù

Rummad:Bevoniezh
Rummad:Loenoniezh
Rummad:Renkadurezhioù skiantel
Rummad:Anvadurezh ar vevien